|  |
| --- |
| **GUVERNUL REPUBLICII MOLDOVA**  **H O T Ă R Â R E nr**.**\_\_\_\_\_\_\_**  **din 2022**  **Chișinău** |

**Cu privire la aprobarea proiectului de lege**

**pentru modificarea unor acte normative**

**(aspecte conexe de guvernanță corporativă și piața de capital)**

--------------------------------------------------------------------

Guvernul HOTĂRĂŞTE:

Se aprobă și se prezintă Parlamentului proiectul de lege pentru modificarea unor acte normative.

**PRIM-MINISTRU Natalia GAVRILIȚA**

**Contrasemnează:**

**Ministrul finanțelor Dumitru Budianschi**

**Ministrul justiției Sergiu Litvinenco**

**UE**

*Proiect*

**PARLAMENTUL REPUBLICII MOLDOVA**

**L E G E**

**pentru modificarea unor acte normative**

**(aspecte conexe de guvernanță corporativă și piața de capital)**

Parlamentul adoptă prezenta lege organică.

Prezenta lege transpune dispozițiile art.3c alin.(2), art.9a alin.(1) - (3), alin.(5) și alin.(7) și art. 9b alin.(4) și alin.(5)dinDirectiva UE nr.2017/828 din 17 mai 2017 de modificare a Directivei 2007/36/CE în ceea ce privește încurajarea implicării pe termen lung a acționarilor (publicată în Jurnalul oficial al Uniunii Europene L 132/1 din 20.05.2017)

**Art. I.** – Legea nr.1134/1997 privind societățile pe acțiuni(republicată în Monitorul Oficial al Republicii Moldova, 2020, nr.372-382, art.341), cu modificările ulterioare, se modifică după cum urmează:

1. În clauza de armonizare, la ultima liniuță, textul „astfel cum a fost modificată ultima oară prin Directiva 2014/59/UE a Parlamentului European și a Consiliului din 15 mai 2014, publicată în Jurnalul Oficial al Uniunii Europene L 184 din 14 iulie 2007” se substituie cu textul „astfel cum a fost modificată ultima oară prin Directiva UE nr.2017/828 din 17 mai 2017 de modificare a Directivei 2007/36/CE în ceea ce privește încurajarea implicării pe termen lung a acționarilor, publicată în Jurnalul oficial al Uniunii Europene L 132/1 din 20 mai 2017”.
2. În tot textul legii, cuvintele „raport financiar anual”, la orice formă gramaticală, se substituie cu cuvintele „situații financiare” la forma gramaticală corespunzătoare, iar cuvântul „justiție” la orice formă gramaticală, se substituie cu cuvintele „instanța de judecată” la forma gramaticală corespunzătoare.
3. La articolul 12 alineatul (7) litera b), după textul „în afara acesteia,” se completează cu textul „conform actelor normative ale Comisiei Naționale a Pieței Financiare,”.
4. Articolul 23:

la alineatul (2) litera b) se completează cu textul „și/sau să solicite auditul situațiilor financiare ale societății”.

1. Articolul 40 se completează cu alineatul (21) cu următorul cuprins:

„(21) Capitalul social nu poate fi modificat și acțiunile nu pot fi emise până când nu vor fi finalizate toate etapele aferente modificării capitalului social, aprobate anterior”.

1. Articolul 48:

se completează cu alineatul (31) cu următorul cuprins:

„(31) Adunarea generală a acționarilor unei entități de interes public suplimentar la atribuțiile exclusive stabilite la alin.(3) are următoarele atribuții exclusive:

a) adoptă și revizuiește, cel puțin o dată la 4 ani, politica de remunerare a persoanelor cu funcții de răspundere ale societății, întocmită conform prevederilor legislației;

b) examinează și aprobă raportul anual de remunerare a persoanelor cu funcții de răspundere ale societății, emis conform politicii de remunerare, aplicate de entitate, și întocmit conform prevederilor legislației;

la alineatul (5), după textul „la alin.(3)” se completează cu textul „și alin (31), dacă legislația nu prevede altfel,”.

1. Articolul 49 alineatul (5) se completează cu textul „pentru care se stabilește un termen limită de 60 de zile de la data primirii de către societate a respectivei cereri”.
2. Articolul 50:

la alineatul (2) litera b), textul „20 de zile până la data ținerii adunării generale ordinare anuale” se substituie cu textul „15 zile din data informării acționarilor potrivit alin.(71)”;

se completează cu alineatul (71) cu următorul cuprins:

„(71) În cazul în care, urmare a deciziei luate conform alin.(7), agenda adunării generale ordinare anuale va include chestiuni cu privire la alegerea membrilor consiliului societății și/sau, după caz, ai comisiei de cenzori, în termenul indicat la alin.(7), decizia consiliului societății va fi adusă la cunoștința tuturor acționarilor, în modul prevăzut de statutul societății.”;

la alineatul (8), cuvintele „a acționarilor” se substituie cu textul „ , desfășurată cu prezența acționarilor, și nu mai târziu de 40 zile până la data desfășurării adunării generale anuale, ținută prin corespondență sau sub formă mixtă”;

la alineatul (14), după textul „Societatea este obligată să răspundă, în termen de cel mult 15 zile de la data primirii,” se completează cu textul „dar nu mai târziu de ultima zi premergătoare desfășurării adunării generale,”.

1. Articolul 51:

la alineatul (7), după cuvintele „consiliul societății” se completează cu textul „ , iar în cazul în care sunt incidente prevederile art.64 alin.(8), organul executiv”;

alineatul (11) va avea următorul cuprins:

„(11) Persoanele indicate la alin.(3) lit.b) şi lit.c) sunt în drept să convoace adunarea generală extraordinară, în modul stabilit pentru consiliul societății, în decurs de cel mult 30 de zile de la expirarea termenului indicat la alin.(7), și/sau să atace în instanța de judecată, dacă devin incidente următoarele situații:

a) în termenul prevăzut la alin.(7), consiliul societăţii nu a luat decizia cu privire la convocarea adunării generale extraordinare a acţionarilor ori, contrar prevederilor alin.(10), a luat decizia cu privire la refuzul de a o convoca, și

b) organul executiv, la cererea persoanelor indicate, nu-și execută atribuţiile de convocare şi de desfăşurare a adunării generale a acţionarilor, potrivit prevederilor art.68 alin.(3).”;

se completează cu alineatul (111) cu următorul cuprins:

„(111) În cazul societăților în care sunt incidente prevederile art.64 alin.(8), drepturile persoanelor instituite, potrivit prevederilor alin.(11), pot fi revendicate în decurs de cel mult 15 zile de la expirarea termenului indicat la alin.(7).”.

1. Articolul 52 alineatul (4) se completează cu litera d) cu următorul cuprins:

„d) efectuării modificărilor în datele prevăzute la alin.(3) lit.b)-e).”.

1. Articolul 53 se completează cu alineatul (41) cu următorul cuprins:

„ (41) La ținerea adunării generale ordinare anuale a acționarilor prin corespondență sau sub formă mixtă, a cărei agendă include chestiuni cu privire la alegerea membrilor consiliului societății, societatea, în termen de cel târziu 60 zile înainte de ținerea adunării generale, va asigura, în modul prevăzut de statutul societății, notificarea prealabilă a acționarilor privind data preconizată pentru ținerea adunării generale, cu indicarea chestiunii/chestiunilor ce invocă exercitarea de către aceștia a drepturilor instituite potrivit art.50 alin.(2) lit.b).”.

1. Articolul 57:

la alineatul (7), după cuvintele „nu se aplică societăților” se completează cu cuvintele „care majorează capitalul său social din contul capitalului propriu sau celor”.

1. Articolul 62:

secompletează cu alineatele (31) și (61) cu următorul cuprins:

„(31) În cazul exprimării votului prin mijloace electronice, societatea va transmite către acționar sau reprezentant o confirmare electronică de primire a voturilor astfel exprimate.”;

„(61) La cererea oricărui acționar sau reprezentant, care a participat la adunarea generală a acționarilor, societatea va prezenta confirmarea faptului că voturile acționarului au fost numărate și înregistrate în mod valabil în procesul-verbal privind rezultatul votului. Termenul până la care se poate solicita o astfel de confirmare nu poate depăși trei luni de la data exprimării votului.”.

1. La articolul 64 alineatul (8), cuvintele „nu întrunește cvorumul necesar” se substituie cu cuvintele „componența lui numerică, potrivit prevederilor statutului, nu este deliberativă”.
2. La articolul 67 alineatul (2), cuvintele „toate prevederile referitoare la ținerea adunării generale a acționarilor prin mijloace electronice” se substituie cu textul „ prevederile prevăzute la art.54 alin.(2), art.61 alin.(5) și art. 62 alin.(3)”.
3. Articolul 68:

la alineatul (3), textul „nu întrunește cvorumul necesar sau împuternicirile lui au încetat,” se substituie cu textul „componența lui numerică, potrivit prevederilor statutului, nu este deliberativă, împuternicirile lui au încetat sau devin incidente prevederile art.51 alin.(11) lit. a),”.

1. Articolul 77:

la alineatul (2) litera c), cuvintele „pronunțat într-o procedură de executare silită împotriva unui debitor al societății” se substituie cu cuvântul „executoriu”;

la alineatul (5), după textul „termenul de achiziţionare, care” se completează cu textul „ , în cazurile prevăzute la alin.(2),”;

la alineatul (6), după cuvintele „propriilor acțiuni” se completează cu textul „ , cu excepția cazului prevăzut la alin.(2) lit.d),”;

se completează cu alineatul (61) cu următorul cuprins:

„(61) Prețul de achiziționare de către societate a acțiunilor proprii, în cazul prevăzut la alin.(2) lit.d), va fi echivalent cu valoarea activelor nete ce se transmit societății/societăților beneficiare, potrivit proiectului dezmembrării.”;

la alineatul (8), după textul „plasate de ea,” se completează cu textul „conform prețului prevăzut la alin.(6),”;

alineatul (10) va avea următorul cuprins:

„(10) Termenul de depunere de către acționari a cererilor de achiziționare, în cazul evenimentelor specificate la alin.(8) lit.a)–f), va fi de cel mult 3 luni de la data producerii respectivului eveniment. Pentru cazul specificat la alin.(8) lit.g), nu exista limite temporale de depunere a cererii.”;

se completează cu alineatul (101) cu următorul cuprins:

„(101) Termenul de achitare a acțiunilor va fi de cel mult o lună de la data depunerii cererii.”;

alineatul (11) se completează cu textul „ , și  este condiționat de producerea unuia dintre evenimentele specificate la alin.(8)”;

se completează cu alineatele (111) și (112) cu următorul cuprins:

„(111) Societatea, în termen de 7 zile lucrătoare de la data producerii unuia dintre evenimentele specificate la alin.(8), este obligată să publice, în organul de presă prevăzut de statutul societății,  un aviz cu privire la producerea respectivului eveniment, care va cuprinde următoarele elemente:  
a) organul competent al societății și data aprobării deciziei aferente evenimentului produs;

b) descrierea cu exactitate a evenimentului și data producerii acestuia;

c) mențiunea privind dreptul  și perioada în care acționarul este în drept să solicite achiziționarea acțiunilor în condițiile legii.

(112)  În cazurile prevăzute la alin. (8) lit. a), b) și d)-f), data producerii evenimentului se consideră data operării înregistrării corespunzătoare la organul înregistrării de stat. În cazul prevăzut la alin.(8) lit.c), data producerii evenimentului se consideră data din care contractul începe să producă efecte după cum au convenit părțile.”.

1. La articolul 84 alineatul (3), cuvântul „răscumpărarea” se substituie cu cuvântul „achiziționarea”.
2. La articolul 85 alineatul (9), după cuvintele „numărul total de voturi ale persoanelor” se completează cu textul „reprezentate la adunarea generală a acționarilor,”.
3. Articolul 88:

la alineatul (2) și alineatul (3), cuvintele „rapoartelor financiare anuale” se substituie cu cuvintele „situațiilor financiare”;

la alineatul (4), cuvintele „organizația gestionară a acesteia și necesare pentru controlul acestei activități” se substituie cu textul „organul executiv/organizația gestionară a societății, necesare pentru exercitarea misiunii de audit, iar organul executiv/organizația gestionară este obligat să asigure accesul și prezentarea tuturor documentelor şi informațiilor necesare pentru îndeplinirea în mod corespunzător a misiunii de audit.”.

1. Articolul 91:

la alineatul (1), literele o) și p) vor avea următorul cuprins:

„o) politica de remunerare și raportul anual de remunerare a persoanelor cu funcții de răspundere ale entității de interes public;

p) corespondența cu acționarii, precum și alte documente prevăzute de statutul sau regulamentele societății, cu excepția documentelor ce constituie obiectul unui secret de stat sau comercial.”;

la alineatul (3), cuvintele „şi de pe alte documente prevăzute de statutul şi de regulamentele societății” și textul „ , cu excepția documentelor ce constituie obiectul unui secret de stat sau comercial” se exclud.

1. La articolul 92 alineatul (10), cuvântul „și” se substituie cu textul „ , inclusiv”.
2. La articolul 100 alineatul (1), textul „sau a Comisiei Naționale a Pieței Financiare,” se exclude.

**Art. II.** – Legeanr.171/2012privind piața de capital(Monitorul Oficial al Republicii Moldova, 2012, nr.193-197, art.665), cu modificările ulterioare, se modifică după cum urmează:

1. Articolul 92 alineatul (1) se completează cu textul „ , cu includerea obligatorie în denumire a cuvintelor „companie investițională”.
2. Articolul 120 alineatul (2) se completează cu punctul 4) cu următorul cuprins:

„4) politica de remunerare și raportul anual de remunerare a persoanelor cu funcții de răspundere ale societății, aprobate/întocmite conform cerințelor legislației.”.

**Art. III**. – Legea nr.202/2017 privind activitatea băncilor (Monitorul Oficial al Republicii Moldova, 2017, 434-439, art.727), cu modificările ulterioare, se modifică după cum urmează:

1. La articolul 36 alineatul (2):

la litera a), textul „art.7” se substituie cu textul „art.8”;

la litera b), textul „art.10” se substituie cu textul „art.11”;

la litera c), textul „art.50 alin.(3) lit.a1) și lit.d)” se substituie cu textul „art.48 alin.(3) lit.b) și lit.f), alin.(31)”;

la litera d), textul „art.65” se substituie cu textul „art.64”, iar textul „alin.(3) și (7)” se substituie cu textul „alin.(4) și (8)”;

la litera e), textul „art.66 alin.(7)” se substituie cu textul „art.65 alin.(5)”;

la litera f), textul „art.69” se substituie cu textul „art.68”;

la litera g), textul „art.70” se substituie cu textul „art.69”;

la litera h), textul „art.71 și 72” se substituie cu textul „art.70 și 71”;

la litera i), textul „art.73” se substituie cu textul „art.72”.

1. Articolul 41:

la alineatul (3) litera k), textul „art.50 alin.(4) și art.65” se substituie cu textul „art.48 alin.(4) și art.64”;

la alineatul (6), textul „art.66 alin.(12)” se substituie cu textul „art.65 alin.(11)”.

1. La articolul 42 alineatul (2) litera e), textul „art.69 și 70” se substituie cu textul „art.68 și 69”.

1. La articolul 44 alineatul (4), textul „art.52” se substituie cu textul „art.50”.
2. La articolul 45 alineatul (3), textul „art.58” se substituie cu textul „art.57”.
3. La articolul 54 alineatul (6), textul „art.54 alin.(5)” se substituie cu textul „art.52 alin.(4)”.
4. La articolul 98 alineatul (4), textul „art.85 și 86” se substituie cu textul „art.84 și 85”.

**PREŞEDINTELE PARLAMENTULUI**